Ois letzte storke  Klasse (S4) gejten Substantive mit Nullplural, zum Beispui 'Fisch' (m) und 'Schof' (n). In manchen Dialektn druckn de Substantive den Plural owa durch Vokalkiazung oda -längung aus. De Klasse besteht eigentli nur aus Maskulina und Neutra; olle Feminina af -n, de wo historisch gseng zu de schwochn Substantivn ghean, kena owa aa dazuazäit wean, wei ia Plural ebenso unmarkiat is: 'Antn - Antn' "Ente". De Feminina wexln owa langsam zur Gruppe S3 und nehman im Plural de Endung -a o (vgl. obm s Beispui Ein "Eule").